Erinevalt LucasArtsi eelmistest adventuredest on märgatav osa FT-st pühendatud tobedale arcade-actionile, mis absoluutselt adventure-tüüpi mängu ei sobi. Seda põhjustab loomulikult ikka see soov meeldida laiemale mänguriteringile (samasse kategooriasse kuulub ka  Origini hmm… masterpiece "Ultima 8″). Sellisele kontingendile, kes niikuinii action-hüpitamis mänge mängib, ei paku selline kehvalt teostatud "action" mingit pinget, küll aga vihastab nii mõndagi seiklemisele-adventuredele pühendunud mängurit. Mulle jääb täiesti arusaamatuks, miks selliseid imelikke lõike üldse seiklusmängu toppida? Ainuke põhjus, mis meelde tuleb, on ehk see, et muidu sai asi liiga lühike ja kergesti läbimängitav. Kõigele lisaks on need kohad teostatud kasutades pisut kohendatud "Rebel  Assault"-i enginet, mistõttu on juhitava isiku liikumine puine ja halvasti juhtimisele alluv. Kohutav.